
[bookmark: _Toc461567149][bookmark: _Toc511379874]Johdanto
Sote- ja maakuntauudistuksen on tarkoitus astua voimaan vuoden 2020 alusta ja kuntiin jää muun muassa ennaltaehkäisevä- ja hyvinvointityö. Liikunnalla on tärkeä rooli tässä tehtävässä. Liikuntaohjelman tulee ohjata kuntien liikuntatoimia tulevaan sote- ja maakuntauudistukseen niin, että sen astuessa voimaan, kunnissa on valmistauduttu selkeällä suunnitelmalla, kuinka tätä ennaltaehkäisevää hyvinvointityötä tehdään liikunnan avulla. Liikuntaohjelman tulee myös ohjata toimenpiteisiin, joilla varmistetaan tulevaisuudessa kunnille jaettavissa oleva maksimaalinen HYTE-kannustinraha. Toimintaa tulee kehittää niin, että siinä otetaan huomioon indikaattorit, joiden perusteella kuntien HYTE-kannustinrahaa maksetaan.
Liikuntaohjelmassa tarkastellaan liikuntakentän tämänhetkistä tilannetta. Ohjelmassa on otettu huomioon kunnissa laaditut ja voimassaolevat ohjelmat ja strategiat, joissa liikunta, terveys, ennaltaehkäisevä työ ja hyvinvointi ovat painopistealueina. Siinä otetaan huomioon myös käynnissä olevat hankkeet (esimerkiksi Voimaa vanhuuteen). Liikuntaohjelman tulee osaltaan mahdollistaa ja tukea näiden painopistealueiden toteutumista poikkisektorisesti. Ohjelmassa määritellään kuntien liikuntatoimien painopisteet tuleville vuosille ja toimenpiteet tavoitteisiin pääsemiseksi. Nämä toimenpiteet on aikataulutettu sekä vastuutettu ja niille on määritelty toteutumisen seurantamenetelmät. Liikuntaohjelmassa on laadittu myös liikuntapaikkarakentamiseen investointisuunnitelma vuosille 2018–2020 Viitasaaren kaupungille. Pihtiputaan kunnan liikuntapaikkarakentamisen investointisuunnitelman laatii Pihtiputaan hyvinvointiasioiden edistämiseen keskittyvä työryhmä kesäkuun 2018 loppuun mennessä. 
Wiitaunionin liikuntaohjelma 2018–2020 korvaa aiemman Wiitaunionin liikuntaohjelman 2013–2017. Ohjelma päivitetään vuosittain talousarvion laadinnan yhteydessä. Wiitaunionin liikuntaohjelman on tarkoitus olla toimintaa ohjaava asiakirja niin liikuntatoimen työntekijöille, kuin päättäjille päätöksentekoa ohjaava asiakirja vuosille 2018–2020. Työ on tehty opinnäytetyönä, jonka tilaajana on Pihtiputaan kunnan sivistystoimi.

[bookmark: _Toc511379875]Liikuntaohjelmaa ohjaavat valtakunnalliset tekijät 
[bookmark: _Toc511379876]Liikuntalaki
Voimassaoleva liikuntalaki on astunut voimaan 10.4.2015. Liikuntalain tavoitteena on edistää eri väestöryhmien mahdollisuuksia liikkua ja harrastaa liikuntaa, väestön hyvinvointia ja terveyttä, fyysisen toimintakyvyn ylläpitämistä ja parantamista, lasten ja nuorten kasvua ja kehitystä, liikunnan kansalaistoimintaa mukaan lukien seuratoiminta, huippu-urheilua, liikunnan ja huippu-urheilun rehellisyyttä ja eettisiä periaatteita sekä eriarvoisuuden vähentämistä liikunnassa. (Liikuntalaki 2015 § 1.)
Kunnan vastuulle määritellään liikuntalailla paikallisten edellytysten luominen. Nämä paikalliset edellytykset ovat liikuntapalveluiden ja terveyttä ja hyvinvointia edistävän liikunnan järjestäminen, kansalaistoiminnan (mukaan luettuna seuratoiminta) tukeminen sekä liikuntapaikkojen rakentaminen ja ylläpito. Liikuntalaissa painotetaan yhteistyötä kuntien järjestämisvastuualueiden osalta. Liikuntalakiin sisältyy myös kuntalaisten kuuleminen sekä kuntalaisten liikunta-aktiivisuuden arvioiminen. (Liikuntalaki 2015 § 5.)
Kunnille myönnetään valtionosuutta liikuntatoiminnan käyttökustannuksiin. Lisäksi kunnan on mahdollista saada valtionavustusta liikuntapaikkarakentamiseen. (Liikuntalaki 2015 § 2, 13.)
[bookmark: _Toc511379877]Hyvinvoinnin ja terveyden edistäminen sote- ja maakuntauudistuksessa
 	Kunnan tehtävät hyvinvoinnin ja terveyden edistämisestä 
Kunnilla säilyy vastuu väestön hyvinvoinnin ja terveyden edistämisestä. Tähän liittyvät kunnan tehtävät pysyvät samoina kuin tähänkin asti: 
 kunnan asukkaiden hyvinvoinnin ja terveyden sekä niihin vaikuttavien tekijöiden seuraaminen väestö-ryhmittäin 
 kuntalaisten hyvinvoinnista ja terveydestä sekä toteutetuista toimenpiteistä raportointi valtuustolle vuosittain 
 kerran valtuustokaudessa valmisteltava laajempi hyvinvointikertomus valtuustolle 
 paikallisiin olosuhteisiin ja tarpeisiin perustuvat hyvinvoinnin ja terveyden edistämisen tavoitteet ja toimenpiteet 
 hyvinvointi- ja terveysvaikutusten ennakkoarviointi ja huomioon ottaminen 
 kunnan palveluissa toteutettujen toimenpiteiden seuraaminen 
 hyvinvoinnin ja terveyden edistämisen vastuutahojen nimeäminen.
	
Hyvinvoinnin ja terveyden edistämisen tehtävien koordinoinnin luonteva paikka on kuntien keskushallinnossa, jolloin voidaan varmistaa poikkihallinnollisuuden toteutuminen myös muutosvaiheessa. Lisäksi kuntien ja maakunnan yhteistyö on toteutettava niin, että maakunnissa oleva sosiaali- ja terveydenhuollon osaaminen ja tietopohja tukee kuntien hyvinvoinnin ja terveyden edistämistyötä. (Sosiaali- ja terveysministeriö 2016.)
Hyvinvoinnin ja terveyden edistämisen tehostamisen perusajatuksena on, että kuntia, maakuntia, sote-palvelujen tuottajia ja väestöä kannustetaan tekemään hyvinvointia ja terveyttä edistäviä päätöksiä ja valintoja. Kannustimia on informaatio-ohjaus, rahalliset- sekä ei-rahalliset kannustimet. Maakunnilta kunnille tuleva tuki on sitä, että maakunnat tarjoavat kunnille tukea hyvinvoinnin ja terveyden edistämiseen. Tämän lisäksi kunnille on tarjolla rahallinen kannustin, niin sanottu HYTE-kerroin. (Sosiaali- ja terveysministeriö 2016.)
[bookmark: _Toc511379878]HYTE-kerroin
HYTE-kerrointa esitetään käytettäväksi kuntien valtionosuuden perustana. Hyvinvointi ja terveys ovat yhteydessä kuntien hoidettaviksi jäävin tehtäviin, kuten koulutukseen, liikunta-, ruoka- ja kulttuuripalveluihin sekä kaavoitukseen. Kuntalaisten hyvinvoinnin ja terveyden edistäminen on suunnitelmallista ja aktiivista toimintaa, joka tarvitsee toteutuakseen pysyvät rakenteet. Pysyviä rakenteita ovat esimerkiksi poikkihallinnollisuus, hyvinvointityöryhmät, sitoutuminen hyvinvointitavoitteisiin, kuntalaisten hyvinvoinnin seuranta ja riittävät resurssit. Kuntien palkitseminen vaikuttavasta hyvinvoinnin ja terveyden edistämistyöstä on tärkeää, koska se on edellytyksenä sosiaali- ja terveydenhuollon kustannusten kasvun hillitseminen. Kunta voi omalla toiminnallaan vaikuttaa kertoimeen ja sen perusteena oleviin indikaattoreihin. Tiedot ja näinollen kerroin päivitetään vuosittain kaikista kunnista. 
Kerroin muodostuu toimintaa kuvaavista indikaattoreista, joita on kymmenen kappaletta peruskoululle, kymmenen kappaletta liikuntatoimelle sekä yhdeksän kappaletta kuntajohdolle. Nämä indikaattorit mittaavat nykytilannetta. Toimintaa kuvaavat indikaattorit perustuvat pääosin THL:n Terveyden edistämisen vertailutietojärjestelmää varten kunnilta suoraan kerätyistä tiedoista (TEA-tiedot) sekä Tilastokeskuksen kunnilta keräämiin tietoihin. TEA-tietoja kerätään kunnilta kahden vuoden välein. Tulosindikaattorit puolestaan mittaavat muutosta. Ne edustavat eri ikäryhmiä. 
Tämänhetkisen suunnitelman mukaan HYTE-kertoimen perusteella jaettava valtionosuus on keskimäärin 10,4 euroa/asukas. Enimmillään se on 12,2 euroa ja alimmillaan 6,0 euroa asukasta kohden. Mediaaniarvo on 9,6 euroa/asukas. (Sosiaali- ja terveysministeriö 2016.)
Pihtiputaan kunnassa on tehty periaatepäätös (Pihtiputaan kunnanvaltuuston päätös §112, 18.12.2017, Pihtiputaan hyvinvointiohjelman 2017 - 2020 hyväksyminen), että kunta tavoittelee maksimaalista HYTE-kertoimeen perustuvaa kannustinrahaa. Tämänhetkisen tiedon mukaan raha olisi jaossa ensimmäisen kerran v. 2020.
[bookmark: _Toc511379879]TEA-viisari
TEAviisari on verkossa oleva vertailutietopalvelu. Se tuo esille kunnan toimintaa kuntalaisten terveyden ja hyvinvoinnin edistämisessä. Palvelu tukee kuntien ja alueiden terveydenedistämistyön suunnittelua ja johtamista. Terveydenedistämisaktiivisuuden (TEA) ulottuvuudet kuvaavat toimintaa eri näkökulmista. Nämä näkökulmat ovat sitoutuminen, johtaminen, seuranta ja tarveanalyysi, voimavarat, yhteiset käytännöt, osallisuus ja muut ydintoiminnat. Tietoja voi vertailla kunnan tai alueen terveydenedistämisaktiivisuutta seuraavilla toimialoilla: kokonaistulos, kuntajohto, peruskoulu, lukiot, ammatilliset oppilaitokset, liikunta, perusterveydenhuolto ja ikääntyneiden palvelut. (Terveyden- ja hyvinvoinninlaitos 2015.)

[bookmark: _Toc511379880]Keski-Suomen liiton Keski-Suomen liikunta- ja urheilustrategia – visio 2020
Strategia on kehittyvä toiminta-malli, jonka tehtävänä on toteuttaa visio. Strateginen perusta muodostuu arvoista, toiminta-ajatuksesta ja ydinosaamisesta. Vision tehtävänä on kuvata sitä, millainen organisaatio haluaa olla tulevaisuudessa. Visio vastaa kysymykseen: ”Minne suuntaamme?” Arvot ovat sisäisiä toimintaa ohjaavia periaatteita, joiden tulisi ohjata käytännön työssä tehtäviä ratkaisuja. Arvot vastaavat kysymykseen: ”Miksi teemme tätä työtä?” Toiminta-ajatus antaa organisaatiolle olemassa-olon oikeutuksen ja ohjaa vahvasti toimintaa. Se vastaa kysymykseen: ”Miksi olemme olemassa?” Strategian laadinnan yhteydessä on olennaista pohtia, millaisella osaamisella saamme visiomme toteutettua. Ydinosaaminen määrittelee organisaation strategisen osaamisen. Ydinosaaminen muodostuu yksilöiden osaamisen kautta. Se vastaa kysymyksiin: ”Mitä sellaista osaamme, joka on ainutlaatuista, on asiakkaillemme lisäarvoa tuottavaa ja luo uusia mahdollisuuksia tulevaisuudessa?” (Tuomi ym. 2009, 25–55.)

Keski-Suomen liikunta- ja urheilustrategian visiot ovat seuraavan kuvan mukaiset:
[image: ]
Visioiden saavuttamiseksi on kirjattu 15 toimenpidettä, joista kymmeneen toimenpiteeseen on merkitty yhdeksi toimijatahoksi. Nämä toimenpiteet ovat seuraavat:
· Huolehditaan ikääntyvien liikuntamahdollisuuksista (3)
· Madalletaan liikuntatoimintaan osallistumista tekemällä liikunta houkuttelevaksi (4)
· Panostetaan seuratoiminnan laatuun. Urheiluseurat ovat maakunnan urheilun kivijalka (5)
· Turvataan lasten ja nuorten monipuoliset harrastusmahdollisuudet (6)
· Elinympäristö aktivoi liikkumaan (7)
· Turvataan riittävät resurssit (8)
· Liikuntamyönteistä maankäyttösuunnittelua (9)
· Kehitetään kilpa- ja huippu-urheilua (10)
· Panostetaan liikuntamatkailuun (12)
· Liikkumisen tärkeys näkyy päätöksenteossa (13)
(Keski-Suomen liitto 2012.)

[bookmark: _Toc511379881]Meijän polku -edistämisliike 2017–2047
Meijän polku – liiku ja huilaa Keski-Suomessa (2017–2047) on 30 vuoden aikajänteeseen tähtäävä kansanterveyden ja hyvinvoinnin edistämisliike. Meijän polulla keskisuomalaisten hyvinvoinnin edistämiseen keskitytään neljän teeman, eli liikunnan, levon, luonnon ja yhteisöllisyyden kautta. Meijän polun tavoitteena on terveempi ja hyvinvoiva Keski-Suomen väestö. (Meijän Polku 2018.)
Meijän polkua on ollut valmistelemassa ja suunnittelemassa Keski-Suomen sairaanhoitopiiri, Keski-Suomen Biopankki, Likes, Keski-Suomen liikunta, JAMK, Jyväskylän yliopisto sekä Metsähallituksen luontopalvelut. Meijän polku on laittanut liikkeelle haasteen jokaiseen kuntaan, jossa osallistujat miettivät, millaisia hyvinvointitekoja itse voisi arjessa toteuttaa. Toimintatappoina ovat esimerkiksi erilaiset tapahtumat. Lisäksi Meijän polussa on tarkoitus hyödyntää liikunta- ja hyvinvointiteknologiaa. (Meijän Polku 2018.)
[bookmark: _Toc511379882]Liikuntaohjelmaa ohjaavat paikalliset tekijät
[bookmark: _Toc511379883]Hyvinvointipalvelut kuntastrategioissa
Viitasaaren kaupungin strategian 2017–2020 mukaan toimivat ja laadukkaasti rakennetut hyvinvointipalvelut tukevat kaupunkiyhteisön ja koko kaupunkiyhteisön elinvoiman kehittymistä. Kaupungin vision mukaan Viitasaari on rohkeasti innovatiivinen ja elinvoimainen, luonnonläheisyyttä tarjoava vetovoimaisten palvelujen kaupunki. Kaupungin visiosta on johdettu strategiset päämäärät, jotka ovat elinvoima, hyvinvointi, johtaminen ja talous. Elinvoiman lisääntymistä tavoitellaan muun muassa nostamalla Viitasaaren luonnonvarat vahvuuksiksi. Tähän on toimenpiteiksi mainittu luontomatkailun puitteiden kehittäminen (reitistöjen kehitys ja kirkkosaaren vaelluspolku). (Viitasaaren kaupungin strategia 2017.)
Pihtiputaan kunnan strategiassa vuosille 2017–2021 yhtenä kunnan missiona on hyvinvointia ja elinvoimaa. Sen sijaan visiossa ja toimenpiteissä ei tätä hyvinvointiasiaa konkretisoida. Palvelujen järjestämisessä ja tuottamisessa on maininta laadukkaista vapaa-ajan palveluista sekä otsikon: ”Kunnan hyvinvoinnin edistäminen” alla on maininta Wiitaunionin hyvinvointikertomuksen painopistealueet. Elinvoima -mission alla yhtenä toimenpiteenä on mainittu koulutuksen, vapaa-ajan, kulttuurin ja harrastusten tarjontaan panostaminen monipuolisesti ja kokonaisvaltaisesti. (Pihtiputaan kunta 2017.) 










[image: ]
Kuva 1: Hyvinvointi päämäärä Viitasaaren strategian mukaan (Viitasaaren kaupunki 2018.)

[bookmark: _Toc511379884]Wiitaunionin hyvinvointiryhmä, Wiitaunionin hyvinvointikertomus 2013–2016, 2017–2020
Hyvinvointikertomus kuvaa tiivisti kunnan hyvinvointia ja terveyttä sekä niiden edistämistä. Laaja hyvinvointikertomus laaditaan kerran valtuustokaudessa ja sitä päivitetään vuosittain.
Hyvinvointikertomus on tiivis kuvaus hyvinvoinnista ja terveydestä sekä niiden edistämisestä. Sitä käytetään suunnittelun, seurannan, arvioinnin ja raportoinnin työkaluna. Se ohjaa kunnan hyvinvointipolitiikkaa. Hyvinvointikertomuksessa kartoitetaan hyvinvoinnin tämänhetkinen tilanne, laaditaan näiden pohjalta painopistealueet, tavoitteet ja toimenpiteet. Hyvinvointikertomukseen kootaan myös kunnan hyvinvointiin ja terveyden edistämiseen liittyvät asiakirjat ja ohjelmat, jotka ohjaavat kunnan toimintaa. (Terveyden ja hyvinvoinnin edistämisen laitos 2017.)
Wiitaunionissa on kuntien yhteinen hyvinvointiryhmä, jonka toimikausi on valtuustokausi. Hyvinvointiryhmässä on edustus jokaisesta hallintokunnasta ja lautakunnasta sekä molemmista kunnista. Työryhmän sihteerinä ja asiantuntijana toimii Keski-Suomen sairaanhoitopiirin perusterveydenhoidon yksikön hyvinvointikoordinaattori. Hyvinvointiryhmä on laatinut Wiitaunionin hyvinvointikertomuksen vuosille 2013 – 2016, tehnyt siitä vuosittaisen arvioinnin ja raportoinnin sekä evästänyt uutta, valtuustokauden 2017 – 2020 hyvinvointiryhmää. Uuden hyvinvointikertomuksen laadinta on aloitettu, eikä se ehdi valmistua Wiitaunionin liikuntaohjelmaan 2018 - 2020 valmiiksi. v. 2017 – 2020 hyvinvointikertomuksen painopistealueiksi on kuitenkin määritelty edellisen kertomuksen painopistealueet:
· Asukkaiden omaehtoisen terveyden edistämisen vahvistaminen
· Varhainen puuttuminen ja ennaltaehkäisy
· Työllisyyden lisääminen ja syrjäytymisen ehkäisy.
Hyvinvointikertomuksen 2013–2016 painopistealueiden tavoitteissa ja toimenpiteissä oli paljon liikuntatoimeen liittyviä tavoitteita ja toimenpiteitä. (Wiitauninonin hyvinvointiryhmä 2014.) Nyt jää nähtäväksi, millaiseksi uusi hyvinvointikertomus muodostuu näiden osalta. Vuosien 2017–2020 Wiitaunionin hyvinvointikertomus huomioidaan tulevissa Wiitaunionin liikuntaohjelman 2018–2020 päivityksissä.
[bookmark: _Toc511379885]Pihtiputaan vapaa-ajanpalveluiden kehittäminen
Vapaa-ajanpalveluiden kehittäminen oli valtuustokauden 2013–2017 yksi kuntastrategiaan kirjattu painopistealue. Vuonna 2014 järjestettiin useita kyselyitä (luottamushenkilöt, yrittäjät ja messutapahtumaan osallistujat) erilisista vapaa-ajan palveluiden kehittämiseen liittyvistä investoinneista. Samana vuonna tehtiin kuntalaisille liikuntakysely, joka osaltaan tuki myös tätä vapaa-ajanpalveluiden kehittämiseen liittyvää kyselyä. Kehittämiseen liittyen Pihtiputaalla järjestettiin useita kuulemistilaisuuksia (kuntalaisille, urheiluseuroille, nuorisovaltuustolle, lapsiparlamentille, vanhusneuvostolle, elinkeinoryhmälle) hankkeen eri vaiheissa. Alussa investointivaihtoehtoja oli vertailtavissa 22 kappaletta, joista jatkoon pääsi 10 kappaletta. Työryhmä kävi myös tutustumassa useassa eri kunnassa palveluihin, joita kyselyissä oli noussut esille. Eri kuulemistilaisuuksien ja kyselyjen perusteella kehittämiskokonaisuus alkoi kiteytyä niin sanotuksi hyvinvointikeskukseksi, jossa olisi keilahalli, kuntosali, kiipeily-/boulderointiseinä, lasten peuhapaikka, kahvio sekä tiloja hyvinvointialan yrityksille (mm. kampaamot, hierojat). Kyseisen keskuksen sijoittamista jo olemassa oleviin tiloihin tutkittiin perusteellisesti, mutta erityisesti keilahalli asetti tilalle vaatimuksia, joita ei niissä ollut. Näin ollen suunnitelmat etenivät vaiheeseen, jossa hyvinvointikeskukselle suunniteltiin uudisrakennusta. Hankkeessa selvitettiin myös erilaisia rahoitusmahdollisuuksia niin rakentamiseen kuin toiminnan pyörittämiseenkin liittyen. Samoin toiminnan pyörittämistä mietittiin hyvin monesta eri näkökulmasta. (Laine-Rissanen 2016.)
Hanke kaatui kunnanhallituksessa ennen kunnanvaltuuston käsittelyä, jonka johdosta pian hankkeen kaatumisen jälkeen tehtiin valtuustoaloite. Valtuustoaloitteen pohjalta perustettiin Pihtiputaan hyvinvointiasioiden edistämiseen keskittyvä työryhmä.
[bookmark: _Toc511379886]Pihtiputaan hyvinvointiasioiden edistämiseen keskittyvä työryhmä, Pihtiputaan hyvinvointiohjelma 2017–2020
Wiitaunionin hyvinvointiryhmän lisäksi Pihtiputaalle on perustettu valtuustokauden loppuun (2016–2017) oma Pihtiputaan hyvinvointiasioiden edistämiseen keskittyvä työryhmä, jonka tehtäväksi kuului muun muassa laatia Pihtiputaalle hyvinvointiohjelma. Uusi työryhmä perustettiin valtuustokaudelle 2017–2020. Sen tehtävänä on mm. päivittää hyvinvointiohjelmaa, ottaa kantaa investointisuunnitelmiin sekä aikatauluttaa ne, jotka on kirjattu hyvinvointiohjelmaan, ottaa kantaa saapuneisiin aloitteisiin sekä tehdä muita sille osoitettuja tehtäviä.
Pihtiputaan hyvinvointiohjelmassa on kuvattu tulevaa sote- ja maakuntauudistusta, kunnan roolia tämän uudistuksen jälkeen sekä HYTE-kerrointa. Hyvinvointi on jaoteltu ohjelmassa eri ikäkausiin ja toimenpiteet on jaoteltu kunkin ikäluokan kohdalla edellytyksiä luoviin, ylläpitäviin sekä palauttavin toimenpiteisiin. Lisäksi ohjelmassa ja sen liitteessä on esitelty karkein kustannusarvioin pääasiassa liikuntapaikkarakentamiseen liittyviä investointeja. (Pihtiputaan hyvinvointiasioiden edistämiseen keskittyvä työryhmä 2017.)
[bookmark: _Toc511379887]Liikuntapaikkarakentamiseen liittyvät aloitteet
Viitasaaren kaupunginvaltuuston päätöksen 12.2.2018 § 3 mukaan Liikuntapaikkarakentaminen otetaan huomioon valtuustokaudelle päivitettävässä Wiitaunionin liikuntaohjemassa, jolloin liikuntapaikkojen kehittämistä, suunnittelua ja rakentamista on mahdollisuus toteuttaa pitkäjänteisemmin ja hankkeita priorisoiden. Wiitaunionin liikuntaohjelmaan tulee Viitasaaren osalta liikuntapaikkarakentamisen investointisuunnitelma 2018–2020 (Viitasaaren kaupunginvaltuusto 2018.). Pihtiputaan hyvinvointiasioiden edistämiseen keskittyvä työryhmän tehtäväksi on annettu mm. päivittää hyvinvointiohjelmaa, ottaa kantaa investointisuunnitelmiin sekä aikatauluttaa investoinnit kesäkuun 2018 loppuun mennessä. Lisäksi työryhmälle on osoitettu liikuntapaikkarakentamiseen liittyviä aloitteita, jotka se käsittelee myös kesäkuun loppuun mennessä. Wiitaunionin liikuntaohjelma 2018–2020 noudattaa Pihtiputaan osalta näinollen Pihtiputaan hyvinvointiasioiden edistämiseen keskittyvän työryhmän esittämää investointisuunnitelmaa, jonka kunnanvaltuusto hyväksyy syksyllä 2018.
[bookmark: _Toc511379888]Voimaa vanhuuteen
Voimaa vanhuuteen on Ikäinstituutin koordinoima iäkkäiden terveysliikuntaohjelma, jonka päämääränä on edistää kotona asuvien, toimintakyvyltään heikentyneiden ikäihmisten (75+) itsenäistä selviytymistä ja elämänlaatua terveysliikunnan avulla. Pääpaino on voima- ja tasapainoharjoittelulla, ulkoilulla ja liikuntaneuvonnalla. 
Ikäinstituutin mentorointi tarjoaa tukea ja ohjausta iäkkäiden terveysliikunnan kehittämiseen. Aihealueita ovat mm. liikuntaneuvonta, voima- ja tasapainoharjoittelu, senioritanssi sekä ulkoilu. Työtä tehdään julkisen sektorin ja järjestöjen poikkisektorisella yhteistyöllä. Mentorointikunnat saavat Ikäinstituutilta mm. tukea, koulutusta ja materiaalia hyvien käytäntöjen eteenpäinviemiseksi. (Ikäinstituutti N.d.) 
Pihtiputaan kunta on valittu Voimaa vanhuuteen mentorointikunnaksi vuosiksi 2016–2019. Mentorointikunnaksi haetaan ja vuosittain valitaan uusia mentorointikuntia hakijoiden joukosta. Viitasaaren kaupunki on ilmoittautunut Voimaa vanhuuteen tutuksi ja tavaksi  -kärkihankekunnaksi vuosiksi 2017–2018. 
Kärkihankkeessa kohderyhmä ja toiminta-tavat ovat samat, kuin mentorointiohjelmassa, mutta kärkihankekunnat eivät saa Ikäinstituutin mentorointiapua. Kärkihankkeessa viedään ja juurrutetaan hyviä käytäntöjä osaksi kunnan toimintaa. (Ikäinstituutti N.d.)
Pihtiputaalla on tehty Voimaa vanhuuteen kehittämissuunnitelma 2016–2019. Tämä kehittämissuunnitelma tulee Wiitaunionin liikuntaohjelman liitteeksi.  
[bookmark: _Toc511379889]Paikallinen liikuntakenttä
[bookmark: _Toc511379890]Kunnalliset liikuntapalvelut
Liikuntatoimi:
Molempien Wiitaunionin kuntien kohdalta voidaan todeta, että liikuntatoimen tehtävänä on pääsääntöisesti hallinnoida ja koordinoida kunnan liikunnan kokonaisuutta. Varsinaista liikuntaa kunnan liikuntatoimet järjestävät lähinnä silloin, jos tarjonnassa on selvä puutos ja siihen on käytettävissä resurssia. Näitä tilanteita ovat esimerkiksi kansalaisopiston loma-ajat, jolloin ohjattuun liikuntaan tulisi muutoin tauko. Viitasaarella on uimahalli, jossa järjestetään ohjattua liikuntaa. Pihtiputaalla vastaavasti liikuntatoimi ohjaa liikuntaa mm. Voimaa vanhuuteen -hankkeessa sekä satunnaisesti myös muutoin. Lisäksi liikuntatoimet järjestävät muutamia liikuntatapahtumia ja -tempauksia vuosittain.
Molemmissa kunnissa on yksi liikunnasta vastaava viran-/toimenhaltija, joiden työnkuvaan kuuluu vastata muistakin vapaa-aikapalveluiden yksiköistä. Viitasaaren uimahallilla on esimies ja kolme uinninvalvoja-uinninopettajaa. Vapaa-aikatoimessa on yksi yhteinen vapaa-aikatoimen kanslisti.
Liikuntatoimen vuosibudjetit ovat Viitasaarella 721.000 euroa ja Pihtiputaalla 230.000 euroa. Lisäksi Pihtiputaalla on budjetoitu vuodelle 2018 Voimaa vanhuuteen -hankkeeseen 9200 euroa. Pihtiputaalla kunnan liikuntatilat ovat maksuttomia, Viitasaarella liikuntatilat ovat pääsääntöisesti maksuttomia alle 18-vuotiaille, muille käyttäjille ne ovat maksullisia. Hurrikaani -keinonurmihalli on maksuton paikallisille, ulkopuolisilta peritään maksu. Voimailusalit ovat maksullisia kaikille. Uimahallin ryhmät ovat maksullisia eli uintimaksun lisäksi peritään ryhmän ohjausmaksu. Kansalaisopiston järjestämissä vesijumpissa on kansalaisopiston kurssimaksu. Molemmissa kunnissa peritään esimerkiksi kesäaikana pidettävistä jumpista maksut. Viitasaaren laskettelurinne on maksullinen, rinteestä on hoitosopimus yrittäjän kanssa. Viitasaaren Tennis ry ylläpitää kaupungin tenniskenttää, jonka käytöstä se perii maksun. 
Molemmat kunnat tukevat urheiluseuroja avustuksilla. Viitasaarella myönnetään vuosittain liikuntatoimen avustuksia 36.000 euroa (v.2018), josta 10.000 euroa on lasten ja nuorten liikunnan erityisavustuksiin. Vuonna 2018 Pihtiputaalla otetaan käyttöön uusi avustusjärjestelmä, jossa myönnettävien avustusten kokonaissumma on vuonna 2018 75.500 euroa. Jää nähtäväksi, kuinka suuri osa kyseisestä summasta jaetaan liikuntaan. Nämä avustukset jaetaan avustussäännön mukaisesti. Lisäksi molemmissa kunnissa jaetaan vuosittain stipendejä pääasiassa SM -tasolla menestyneille urheilijoille erillisen stipendisäännön mukaisesti.  
[bookmark: _Toc511379891]Viitaseudun opisto
Viitaseudun opiston toiminta-alueena on Viitasaaren kaupunki ja Pihtiputaan kunta. Kansalaisopisto on Pihtiputaan kunnan omistama ja se on merkittävä Wiitaunionin alueen liikunnan järjestäjä. Opetusta annetaan yhteensä liikunnassa ja tanssissa lukuvuonna 2017–2018 Pihtiputaalla 297 tuntia ja Viitasaarella 409 tuntia. Viitaseudun opistossa on päätoiminen liikunnan opettaja, jonka vastuualueisiin kuuluvat liikunnan opetuksen lisäksi liikunnan kokonaisuuden suunnittelu sekä Wiitaunionin soveltavan liikunnan koordinointi. Liikunnan tuntiopettajia on lukuvuonna 2017–2018 yhteensä 10 henkilöä. Tämän lisäksi tanssin opetuksessa on neljä tuntiopettajaa. Viitaseudun opiston liikunnan opetus noudattaa Viitaseudun opiston liikunnan opetussuunnitelmaa.
Kurssipalautetta saadaan suoraan opiskelijoilta ja opettajilta. Tämän lisäksi keväällä ennen seuraavan lukuvuoden kurssien suunnittelua kysytään kurssitoiveita esimerkiksi sosiaalisen median kautta. Liikunnan ja tanssin kurssit arvioidaan kolmen vuoden välein Hellewi -järjestelmän kautta, jonka kautta tullutta palautetta hyödynnetään kurssien suunnittelussa ja opiston toiminnan kehittämisessä. 
[bookmark: _Toc511379892]Perusopetus, lukio, varhaiskasvatus ja nuorisotoimi
Koulut järjestävät iltapäivätoimintaa ja -kerhoja, joista osa on liikunnallisia. Wiitaunionin kouluista suurin osa on mukana Liikkuva koulu -hankkeessa. Varhaiskasvatuksessa on huomioitu valtakunnalliset liikuntasuositukset. Nuorisotoimet järjestävät satunnaisesti mm. retkiä liikunnallisiin kohteisiin. 
[bookmark: _Toc511379893]Perusturvan toimialan eri yksiköt
Molemmissa kunnissa perusturvan eri yksiköt (terveyskeskus, kotihoito, vammaispalvelut ja päivätoiminta) järjestävät liikuntaa. Nämä ryhmät ovat mainittu kuntien soveltavan liikunnan kalentereissa 2018.

[bookmark: _Toc511379894] Soveltava liikunta (erityisliikunta)
Wiitaunionin soveltavan liikunnan koordinointi on yhdistetty kansalaisopiston päätoimisen liikunnanopettajan työnkuvaan. Tämän lisäksi Wiitaunionissa on soveltavan liikunnan moniammatillinen työryhmä, jonka tehtävänä on mm. pohtia soveltavan liikunnan kysymyksiä sekä hankkia kokemuksia tästä toimintamallista. Wiitaunionin liikuntaohjelman liitteeksi tulee vuoden 2018 Viitasaaren ja Pihtiputaan soveltavan liikunnan kalenterit.
[bookmark: _Toc511379895]Liikuntapaikat/tekninen toimi
Molemmissa kunnissa liikuntapaikkojen hoito on teknisen toimen alaisena. Kunnalliset liikuntapaikat ovat varsinaisen liikuntaohjelman liitteenä. Näiden lisäksi molemmissa kunnissa on runsaasti luontoreitistöjä ja muita kohteita luonnossa liikkumiseen.
[bookmark: _Toc511379896]Urheiluseurat 
Urheiluseuratoiminta on molemmissa kunnissa aktiivista. Urheiluseurojen rooli korostuu erityisesti lasten ja nuorten liikunnassa sekä kilpailutoiminnassa. Liikuntaohjelman liitteenä on luettelo Viitasaaren ja Pihtiputaan urheiluseuroista. 
[bookmark: _Toc511379897]Kyläseurat ym. järjestöt, 4H, Seurakunnat
Molemmissa kunnissa on runsaasti erilaisia järjestöjä ja yhdistyksiä, joissa liikunta on osa säännöllistä ohjelmaa. Näitä ovat mm. 4H -yhdistys, MLL, potilas- ja kansanterveysjärjestöt, eläkeläisjärjestöt ja kyläyhdistykset. Lisäksi eri seurakunnat järjestävät molemmissa kunnissa liikuntaa.
[bookmark: _Toc511379898]Liikunta-alan yritykset, yksityiset toimijat, harrastelijaporukat
Viitasaarella toimii yksityinen keilahalli ja kaksi fysioterapia -yritystä, joista annetaan liikunnanohjausta ja -neuvontaa. Pihtiputaalla toimii myös neljä fysioterapiayritystä, joista saa liikunnanohjausta ja -neuvontaa. Molemmissa kunnissa on paljon harrastelijaporukoita, jotka käyttävät mm. salivuoroja ahkerasti. Näissä liikkuu viikoittain runsaasti ihmisiä. 
[bookmark: _Toc511379899]Wiitaunionin liikuntaohjelman 2018 – 2020 viitekehys kuviona

[bookmark: _Toc511379900]Wiitaunionin liikuntaohjelman 2018–2020 tavoitteet
[bookmark: _Toc511379901]Wiitaunionin ennaltaehkäisevä hyvinvointityö liikunnan avulla huomioiden HYTE-kannustinraha 

[bookmark: _Toc511379904]Muita huomioita
Molemmissa kunnissa hoidetaan jo suurin osa asioista suositetulla tavalla (esim. saavuttaakseen maksamaalisen HYTE-kannustinrahan tai täydet pisteet TEAviisarin liikunnan eri osa-alueista). Näintä asioita ei ole otettu Wiitaunionin liikuntaohjelman 2018–2020 tavoite- ja toimenpidetaulukoihin. Tavoite- ja toimenpidetaulukoihin ei ole myöskään kirjattu asioita, jotka eivät onnistu tämänhetkisillä resursseilla. Osa toimenpiteistä vaativat kunnilta virallisia päätöksiä, jotta asiat voitaisiin hoitaa suositetulla tavalla. Nämä on jätetty myös pois toimenpidetaulukoista. Huomioitavaa on myös, että esimerkiksi saavuttaakseen maksimaalisen HYTE-kannustinrahan, toimintaa kuvaavia indikaattoreita on myös kuntajohdolle ja peruskoululle. Lisäksi on huomioitavaa, että HYTE-kannustinrahan tulosindikaattoreissa tapahtuvaan muutokseen vaaditaan jokaisen toimialan tiedostamista ja toiminnan ohjaamista suuntaan, joka edesauttaa muutoksen tapahtumista parempaan suuntaan.  Liikuntaohjelmassa on huomioitu ainoastaan liikunnan osuus kyseisistä asioista.
Alle on koottu lista aineistoista nousseista asioista, jotka eivät ole mahdollista toteuttaa liikuntatoimien nykyisillä resursseilla, eikä päätöksenteon menettelytavalla:
· Eri-ikäisten kuntalaisten liikunta-aktiivisuuden arviointi ja raportointi vuosittain hyvinvointikertomuksessa ikäryhmittäin ja sukupuolittain -> Tarvitaan valtakunnallinen järjestelmä, josta kyseinen indikaattoritieto olisi saatavilla. Liikuntatoimen resursseilla ei ole mahdollista tällaista selvittää.
· Hyvinvointi- ja terveysvaikutusten ennakkovaikutusten arviointi päätöksenteon yhteydessä -> Käyttöönotto vaatii kunnissa päätöksenteon menettelyyn muutosta.
· Pyöräilyn ja kävelyn edistämisen ohjelma tai suunnitelma -> Liikuntatoimen resursseilla ei ole mahdollista toteuttaa. Kyseisten ohjelmien laadinta vaatii monialaista yhteistyötä ja henkilöstöresurssia.
· Liikuntaseuratoimintaan osallistuvien lasten ja nuorten suhteellisen osuuden säännöllinen seuranta ja raportointi hyvinvointikertomukseen -> Tarvitaan valtakunnallinen järjestelmä, josta kyseinen indikaattoritieto olisi saatavilla. Liikuntatoimen resursseilla ei ole mahdollista tällaista selvittää. Avustusten hakemisen yhteydessä urheiluseuroilta saadaan tietoa, kuinka monta lasta ja nuorta osallistuu kyseisen seuran toimintaan/on jäsenenä urheiluseurassa. Osa lapsista ja nuorista osallistuu useamman urheiluseuran toimintaan.  
· Liikkumisryhmät kohdennettuina eri kohderyhmille, mm. maahanmuuttajat, työttömät -> Nykyisillä resursseilla ei ole mahdollista järjestää joka kohderyhmälle kohdennettuja liikkumisryhmiä. Suurin osa ryhmistä on sellaisia, että niihin voi integroitua mukaan.
· Panostus liikuntamatkailuun -> Matkailun kehittäminen on Witaunionin alueella Witas Oy:n tehtävä. Kunnissa on urheilutapahtumia, kuten Keihäskarnevaalit. Lisäksi Pihtiputaalla panostetaan luontoreitistöihin hankkeen kautta. 
Liikuntaohjelman tietoisesta rajaamisesta sekä resursoinnista johtuen liikuntaohjelman voimassaoloaikana olisi hyvä pohtia seuraavia asioita:
· Soveltavan liikunnan osuuden tarkempi tarkastelu ja Wiitaunionin soveltavan liikunnan suunnitelman laatiminen
· Voisi olla hyödyllistä laatia varsinainen liikuntapaikkaohjelma, jossa investointien lisäksi otettaisiin kantaa esimerkiksi nykyisten liikuntapaikkojen peruskorjauksiin sekä mahdollisiin varustelutasojen nostoon
· Ajankohtaista olisi laatia vuosien 2018 – 2020 aikana liikunnan palveluketjumalli yhteistyössä kunnan sivistystoimen ja perusturvan kanssa, joka varmistaisi toimintojen toimivuuden jouhevasti sote- ja maakuntauudistuksen jälkeen.

Liite 1 Luettelo kunnallisista liikuntapaikoista


	Pihtiputaan liikuntapaikkoja
(hoidossa kunta mukana)
	Viitasaaren liikuntapaikkoja
(hoidossa kaupunki mukana)

	
	

	Alvajärven urheilukenttä
Avantouintipaikka 
Elämäjärven urheilukenttä
Erä- ja luontoreitit (2)
Frisbeegolfrata
Keskustan jääkiekkokaukalo+ luistelukentät (3)
Keskustan pallokenttä / Beachkenttä (6)
Keskustan tenniskentät (2), yksi rullalautailijoille
Keskustan uimarannat (2)
Kylien luistelurata (1) / jääkiekkokaukalot (2)
Kylien uimarannat (7)
Kylien valaistut kuntoradat (4)
Latuverkosto n. 80 km
Monitoimiareena
Muurasjärven koulun liikuntasali ja urheilukenttä
Parkour-alue
Pihtipudassali ja voimailusali
Pihtiputaan keskusurheilukenttä
Putaanvirran koulun liikuntasali
Ritovuoren valaistu kuntorata/-latu 
Ritovuoren hiihtomaa + pulkkamäki + pipe
Skeittipuisto
Sopukan liikuntasali
Tekojää/tenniskenttä

	Aikon Kartanon frisbeegolfrata 
Ampumaurheilukeskus Ilmolahti
Beach volley kenttä 
Eräreitti (1)
Frisbeegolfrata
Huopanan koulun liikuntasali
Hurrikaanihalli
Isoahon luistinrata ja pallokenttä
Isoahon ulkoilureitti / -alue 
Kymönkosken koulun liikuntasali
Keihärinkosken liikuntasali ja kuntosali
Keskustan pallokentät / kaukalot (4)
Keskustan uimarannat (3)
Keskusurheilukenttä
Kylien pallokentät ja jääkiekkokaukalot (5)
Kylien uimarannat (13)
Latuverkosto n. 98 km 
Lukion peilisali
Luistinradat (3)
Parkour-alue
Rantautumispaikat (5, laavulliset, talvisin)
Retkiluistelurata n. 2 km
Savivuoren hiihtokeskus ja laskettelurinne
Savivuoren kuntorata/ulkoilualue
Savivuoren maastopyöräilyrata 
Senioripuisto 
Skeittiparkki
Street Workout alue
Tenniskenttä
Uimahalli Simmari 
Simmarin kuntosali
Viitasaari Areena
Voimailusali







Liite 2 Luettelo urheiluseuroista
	Pihtiputaan urheiluseurat
	Viitasaaren urheiluseurat:

	
	

	Alvajärven Ryhti ry
Keihäskarnevaalit ry.
Muurasjärven Murto ry
Ploki Pihtipudas ry
LiigaPloki ry
Pihtiputaan moottorikelkkailijat ry.
Pihtiputaan Tuisku ry
Pihtiputaan Urheiluautoilijat ry
Pihtiputaan Hevosystäväin seura ry
Pudis ry.
Pihtiputaan ampujat ry
Pihtiputaan urheilukalastajat ry
	BC Pink Ladies 
BC Rännärit 
BC Viitake
Huopanan Lohi
Keihärinkosken Kimmo
Keiteleen Melojat
Kymön Nesteessä Soutajat
Mäntylän Sepot
Toulauden Terä
Urheiluseura Naseva -76
Viitasaaren Ampujat
Viitasaaren Hevosystäväinseura
Viitasaaren Jalkapalloklubi
Viitasaaren Lumikot
Viitasaaren Naisvoimistelijat
Viitasaaren Suunta
Viitasaaren Tennis
Viitasaaren Toverit
Viitasaaren Urheiluautoilijat
Viitasaaren Viesti
Viitasaari Boxing Club 
Wiitasaaren Purjehdusseura 




Liite 3 Pihtiputaan Voimaa vanhuuteen kehittämissuunnitelma 2016 – 2019

VOIMAA VANHUUTEEN -KEHITTÄMISSUUNNITELMA
KUNTA: Pihtiputaan Kunta___________________________________________________________	PVM: 17.11.2017______________________________
	YHTEISTYÖRYHMÄN JÄSENET
	TAHO

	
Sirpa Närhi
Erkki Pietiläinen
Riitta Sutinen
Taina Toikkanen
Maire Varis
Ritva Holster
Höykinpuro Riitta
Kauppinen Tarja
Kinnunen Ari
Laurila Marja
Sagulin-Raatikainen Anni
Varis Petri
Laine-Rissanen Kati

	
Pihtiputaan kunta, kunnanhallituksen edustaja
Pihtiputaan sydänyhdistys
Pihtiputaan eläkeliitto
Pihtiputaan eläkkeensaajat, vanhusneuvoston pj.
Pihtiputaan eläkeläiset
Pihtiputaan kunta, sivistystoimen toimialajohtaja
Pihtiputaan kunta, päivätoimintojen ohjaaja, yhteistyöryhmän pj.
Pihtiputaan kunta, kuntohoitaja
Pihtiputaan kunta, kunnanjohtaja
Pihtiputaan kunta, perusturvan toimialajohtaja
Pihtiputaan kunta, vanhuspalvelujohtaja
Pihtiputaan kunta, tekninen toimi, kiinteistörakennusmestari
Pihtiputaan kunta, vapaa-aikatoimen koordinaattori, yhteistyöryhmän siht.



	KEHITTÄMISTYÖN PÄÄMÄÄRÄ KUNNASSA
(mm. odotetut hyödyt kunnalle hankekauden jälkeen)
	MITÄ ARVIOIDAAN?
	MITEN ARVIOINTIETOA KERÄTÄÄN?

	
1. Ikäihmisten terveysliikunta kirjataan Pihtiputaan kunnan strategisiin asiakirjoihin
2. Ikäihmisten osallisuutta vahvistetaan järjestämällä esimerkiksi liikuntaraateja
3. Liikuntatoiminnan laatu ja riittävyys varmistetaan kouluttamalla vertaisohjaajia ja ulkoiluystäviä ja sopimalla vapaaehtoistoiminnan koordinoinnista
4. Tuloksekas voimaharjoittelu mahdollistetaan hankkimalla kuntaan iäkkäille soveltuva kuntosali
5. Tiivistetään yhteistyötä matalan kynnyksen liikuntaneuvonnan järjestämisessä ja ikäihmisten ohjaamisessa neuvontaan
6. Sivistystoimen ja sosiaali- ja terveystoimen yhteistyö toimii myös 2020 Sote- ja maakuntauudistuksen jälkeen

	
1. Löytyykö strategisissa asiakirjoissa ikäihmisten terveysliikunta
2. Toteutuuko liikuntaraati/-raadit
3. Onko toimivia vertaisohjaajien ryhmiä, onko ulkoiluystäviä ja säännöllistä ulkoilutoimintaa
4. Kuntosalin toteutuminen
5. Toteutuuko liikuntaneuvonta ja siihen liittyvät kontrollikäynnit. Kuntotesteihin osallistuneiden määrä ja tulosten nousujohteisuus
6. Yhteiset tilaisuudet ja toiminnan jatkuminen organisaatiomuutoksen jälkeen
	
1. Strategisten asiakirjojen tarkastelu
2. Toteutunut 10/2017
3. Vertaisohjaajien koulutus 9/2017
4. Konkreettinen kuntosali toteutumatta, Sopukkaan on saatu muutama uusi kuntosalilaite. 
5. Ryhmäliikuntaneuvonta aloitettu 11/2017




KOHDERYHMÄ
Voimaa vanhuuteen -ohjelman kohderyhmänä ovat jossain määrin toimintakyvyltään heikentyneet, mutta vielä itsenäisesti kotona asuvat ikäihmiset, (pääsääntöisesti 75+).

	MIKÄ ON TARKENNETTU KOHDERYHMÄ KUNNASSANNE? (ESIM.  TIETYN ALUEEN ASUKKAAT, OMAISHOITAJAT)

	
Omaishoitajat ja huomio kyläkuntiin.



	
	KESKEISET TOIMENPITEET
	TYÖNJAKO TOIMIJOITTAIN
	AIKATAULU
	MITÄ ARVIOIDAAN?
	MITEN ARVIOINTITIETOA KERÄTÄÄN?

	KOHDERYHMÄN TAVOITTAMINEN 
· LIIKUNTANEUVONTAAN



















· VOIMA- JA TASAPAINO-HARJOITTELUUN






· ULKOILUUN
	
· Aikuisneuvola ja TK:n vastaanotto
· Ryhmissä mainostaminen
· Seniorityöryhmä
· Kansalaisopiston esitteeseen oma vv –infosivu
· A4 tulosteet jakoon, julisteet
· Paikallislehti; puffijutut, jutut, tapahtumakalenteri, tarv. ilmoitukset
· Seurakunnan yhteydet
· Päiväkeskuksen kävijät
· Apteekki

















	
· Jokainen tietää oman roolinsa ja vastuunsa edustamassaan ”ryhmässä”
· Käytännössä alkutyön tekee/johtaa Riitta ja Kati 
· Omaishoitajat: seniorineuvoja, diakoni, Riitta
· Kyläkunnat: kyläseurat, diakoni, päivätoiminta














	
· Ryhmäliikuntaneuvonta 11/ 2017


















· Syksy 2017







· Jatkuva
	
· Liikuntaneuvontaan osallistuneiden määrä+käyntikertojen määrä
















· Ryhmien ja osallistujien määrä
· Vertaisohjaajien määrä
· Kotikäyntien määrä



· Kuinka usein ja kuinka moni osallistuu
· Vapaaehtoisten määrä
	
· Ft tilastoi kävijät ja neuvontakerrat(12 osallistujaa, 3 kokoontumiskertaa
11/2017 aloittaneessa ryhmässä 













· Intensiiviryhmä syksy 2017 (10 hlö)
· Tasapainoryhmä 2017-2018 27 hlö
· MJ ryhmä 2017-2018 15 hlö
· Vertaisohjaajia koulutettu 15/Syksy 2017

· Tilastointi








· Tilastointi




TAVOITTEET
	TOIMINNAN TAVOITTEET
	KESKEISET TOIMENPITEET
	TYÖNJAKO TOIMIJOITTAIN
	AIKATAULU
	MITÄ ARVIOIDAAN?
	MITEN ARVIOINTITIETOA KERÄTÄÄN?

	OSAAMINEN IÄKKÄIDEN TERVEYSLIIKUNNASTA
1. Vertaisohjaajien koulutus
2. Henkilökunnan koulutus


	
· Osallistuminen koulutuksiin ja paikallisten koulutusten järjestäminen
· Koulutusmahdollisuuksista tiedottaminen työntekijöille ja vapaaehtoisille


	
	
· Aloitus syksyllä 2017
	
· Toteutuvatko koulutukset, osallistutaanko koulutuksiin ja saadaanko vertaisohjaajia
	
· 15 vertaisohjaajaa/Syksyn 2017 koulutus

	LIIKUNTANEUVONTA
1.  Liikuntaneuvontatoiminnan järjestäminen, vahvistaminen ja vakiinnuttaminen
2. Liikuntaneuvonnasta tiedottaminen

	
· FT:n työaikaa käytettävissä liikuntaneuvontaan
· Kontrollikäynnit


	

	
· Aloitus syksyllä 2017, vakiinnuttaminen 2018
	
· Kävijöiden määrä: 12/ryhmäliikuntaneuvonta 11/2017
· Testitulokset
	
· Tilastointi

	VOIMA- JA TASAPAINOHARJOITTELU
1. Intensiiviryhmä
2. Kyläkuntien ja omaishoitajien ryhmät


	

· Ryhmien käynnistäminen
· Omaishoitajien kotikäynnit
· Ohjaajien saaminen ryhmiin


	
	
· Omaishoitajat kevät 2018
· Intensiiviryhmä syksy/2017
· Kyläkunnat kevät 2018
	
· Toteutuvatko kotikäynnit
· Osallistujamäärät
· Ryhmien määrät
· Kuntotestit ja tulosten kehittyminen
· Onko ohjaajia tarpeeksi
	
· Tilastointi

	ULKOILU
1. Säännölliset ulkoilupäivät
2. Vapaaehtoiset ulkoiluttajat

	
· Ulkoiluystäväkoulutus
· Kimppakävelyt kylille (naapuriapu)


	
	
· 2018
	
· Onko syntynyt kimppakävelyryhmiä
	







TOIMINNASTA JA TULOKSISTA VIESTIMINEN
	KENELLE
	KESKEISET VIESTIT,  TOIMENPITEET JA KANAVAT
	TYÖNJAKO TOIMIJOITTAIN
	AIKATAULU
	MITÄ ARVIOIDAAN?
	MITEN ARVIOINTITIETOA KERÄTÄÄN?

	KUNTAPÄÄTTÄJÄT
(luottamus- ja virkamiehet)
	
· Info valtuuston kokoukseen
· Päätöksenteon yhteyshenkilö yhteistyöryhmässä
· KK liikuntavinkki paikallislehdessä 1/2018 alkaen; kuntapäättäjät haastavat toisensa malleiksi


	
· Riitta ja Kati

· Khallituksen edustaja ryhmässä (Sirpa)
	
· Päättäjäinfo 9/ 2017 
· Jatkuva
	
	

	JÄRJESTÖT
	
· Seniorityöryhmä ja vv-yhteistyöryhmä
	
	
· Jatkuva
	
	

	PAIKALLISMEDIA
	
· Puffijutut
· Neuvottelu paikallislehden kanssa, miten vv:sta tiedotetaan säännöllisesti
	
· Kuukauden liikuntavinkki/Kuntapäättäjät haastavat kuukausittain toisensa
	
· Jatkuva
· Neuvottelu kevät 2018
	
	

	MUUT 
yhteistyökumppanit
	
· Apteekki
· Kirjasto
· Lukio+koulut
· Urheiluseurat
· Yksityiset fysioterapeutit ja palveluntarjoajat
· 4H
· Seurakunta
· Vanhusneuvosto
	
	
· Jatkuva
	
	




TOIMINNAN VAKIINNUTTAMINEN
	
	MILLÄ TOIMENPITEILLÄ TOIMINTA VAKIINNUTETAAN?

	TOIMIJOIDEN VÄLINEN YHTEISTYÖ


	· Säännölliset kokoontumiset
· Jokainen tietää roolinsa, vastuun jakaminen useammalle
· Vastuunotto

	OSAAMISEN VARMISTAMINEN IÄKKÄIDEN TERVEYSLIIKUNNASTA

	· Jatkuva kouluttautuminen
· Mahdolliset uudet työntekijät mukaan vv-hankkeeseen

	LIIKUNTANEUVONTA

	· Kirjataan työnkuvaan + resursoidaan työaikaan

	VOIMA- JA TASAPAINOHARJOITTELU

	· Vertaisohjaajien saatavuus koulutuksella + palkitsemisella, kannustaminen 2 x v, budjetti 2018?

	ULKOILU


	· Vertaisohjaajien saatavuus koulutuksella + palkitsemisella, kannustaminen 2 x v
· Liikuntakortit ja arvonta


 
	MUITA AJATUKSIA JA SUUNNITELMIA VOIMAA VANHUUTEEN –TYÖHÖN LIITTYEN (esim.  miten liittyy muihin hankkeisiin)

	Pihtiputaalla on ajankohtaisena asiana hyvinvointiasioiden edistäminen kunnassa laajemminkin. Esillä on mm. kuntosaliasia. WU hyvinvointityöryhmä.




Liite 4 Viitasaaren soveltavan liikunnan kalenteri 2018
	
 
	Maanantai
	Tiistai
	Keskiviikko
	Torstai
	Perjantai

	8:00- 9:00
	 
	Vesijumppa ikääntyvät, opisto
	 
	 
	 

	 
	 
	Simmari klo 7.45-8.30
	 
	
	 

	 
	 
	 
	 
	 
	 

	9:00-10.00
	 
	Erityisliikuntaryhmä, opisto
	Fysioterapian kuntosaliryhmät,
	Senioriliikunta, opisto
	 

	 
	 
	Työkeskus klo 9-9.45
	terveyskeskus
	Puulukio klo 9.15-10
	 

	 
	 
	
	Simmarin kuntosali klo 9.30-11.30
	
	 

	 
	 
	
	 
	
	 

	 
	 
	
	Senioriliikuntaa Omnia-laitteella,
	
	 

	 
	 
	
	Kunnon Syke klo 9-10
	
	 

	 
	 
	 
	 
	 
	 

	10:00-11:00
	Hoivan asiakkaat
	Avoin muisti-jumpparyhmä
	Käden taidot -ryhmä
	Wiitalinnan liikuntaryhmä,
	Avoin muistijumpparyhmä

	 
	(toimintaterapiaryhmä),
	(fysioterapiaryhmä),
	(toimintaterapiaryhmä),
	opisto
	(fysio- ja toimintaterapiaryhmä),

	 
	kotihoito
	kotihoito
	kotihoito
	Wiitalinna klo 10-15-10.45
	kotihoito

	 
	Päiväkeskus klo 10-11
	Päiväkeskus klo 10-11
	Päiväkeskus klo 10-11
	
	Palvelutalo Lehtola klo 10-11

	 
	 
	
	 
	
	 

	 
	Wiitalinnan kuntosaliryhmä
	
	 
	
	Wiitalinnan kuntosaliryhmä

	 
	(vanhuspuoli), terveyskeskus
	
	 
	
	(vanhuspuoli), terveyskeskus

	 
	Vuodeosaston kuntosali
	
	 
	
	Vuodeosaston kuntosali

	 
	klo 10-11
	
	 
	
	klo 10-11

	 
	 
	 
	 
	 
	 

	11:00-12:00
	 
	 
	Kuntosaliryhmä erityisliikkujille,
	 
	 

	 
	 
	
	opisto
	
	 

	 
	 
	
	Simmarin kuntosali klo 11.30-12.30
	
	 

	 
	 
	 
	 
	 
	 

	12:00-13:00
	 
	 
	Ikääntyvien kuntosali, opisto
	 
	 

	 
	 
	
	Simmarin kuntosali klo 12.30-13.30
	
	 

	 
	 
	 
	 
	 
	 

	13:00-14:00
	Sydän ja diabetes -ryhmä 
	 
	Veteraani -ryhmä altaassa,
	 
	Sydänyhdistyksen vesijumppa,

	 
	altaassa, Uimahalli Simmari
	
	Uimahalli Simmari 
	
	Uimahalli Simmari

	 
	klo 13-13.30
	
	klo 13-13.30
	
	klo 13

	 
	 
	 
	 
	 
	 

	 
	Maanantai
	Tiistai
	Keskiviikko
	Torstai
	Perjantai

	14:00-15:00
	Wiitalinnan kuntosaliryhmä
	 
	 
	Kaverikeilaus,
	Wiitalinnan kuntosaliryhmä

	 
	(vanhuspuoli), terveyskeskus
	
	 
	Merja Uusi-Maahi
	(vanhuspuoli), terveyskeskus

	 
	Vuodeosaston kuntosali
	
	 
	Keilahalli klo 14-15
	Vuodeosaston kuntosali

	 
	klo 14-14.45
	
	 
	
	klo 14-14.45

	 
	 
	 
	 
	 
	 

	15:00-16:00
	Niveljumppa altaassa,
	Savivuoren asuntojen 
	 
	Vesijumppa, päiväryhmä
	 

	 
	Uimahalli Simmari 
	erityisliikuntaryhmä, opisto
	 
	opisto
	 

	 
	klo 15-15.30
	Areena klo 15.00-15.45
	 
	Simmari klo 15-15.45
	 

	 
	 
	 
	 
	 
	 

	16:00-17:00
	 
	Ikääntyvien jumppa, opisto
	Reuma -ryhmä altaassa,
	Vesijumppa, reserviläiset
	 

	 
	 
	Areena klo 16-16.45
	Uimahalli Simmari klo 16-16.30
	Simmari klo 16.30-17
	 

	 
	 
	 
	 
	 
	 

	17:00-18:00
	 
	
	 
	Kaverikeilaus,
	 

	 
	 
	
	 
	Merja Uusi-Maahi
	 

	 
	 
	
	 
	Keilahalli klo 17-18
	 




Liite 5 Pihtiputaan soveltavan liikunnan kalenteri 2018
	 
	Maanantai
	Tiistai
	Keskiviikko
	Torstai
	Perjantai

	8:00-9:00
	 
	 
	 
	 
	 

	 
	 
	 
	 
	 
	 

	9:00-10:00
	 
	Senioriliikunta, opisto
	Omatoimikuntosaliryhmä,
	 
	 

	 
	 
	Sopukka klo 9-9.45
	terveyskeskus
	 
	 

	 
	 
	 
	Terveyskeskuksen kuntosali
	 
	 

	 
	 
	 
	klo 9-10
	 
	 

	 
	 
	 
	 
	 
	 

	10:00-11:00
	Omatoimikuntosaliryhmä,
	Sopukan tuolijumpparyhmä,
	Senioriliikuntaa, opisto
	Omatoimikuntosaliryhmä,
	 

	 
	terveyskeskus ja päivätoiminta
	terveyskeskus ja päivätoiminta
	Sopukka klo 10-10.45
	terveyskeskus ja päivätoiminta
	 

	 
	Sopukan kuntosali
	Sopukka klo 10-11
	 
	Sopukan kuntosali
	 

	 
	klo 10-11
	 
	 
	klo 10-11
	 

	 
	 
	 
	 
	 
	 

	11:00-12:00
	Voimaharjoitteluryhmä
	Muurasjärven kuntoiluryhmä,
	 
	 
	Omatoimikuntosaliryhmä,

	 
	(Voimaa vanhuuteen -hanke),
	päivätoiminta
	 
	 
	terveyskeskus

	 
	terveyskeskus, päivätoiminta
	Muurasjärven kuntosali
	 
	 
	Terveyskeskuksen kuntosali

	 
	 ja vapaa-aikatoimi
	klo 10-11
	 
	 
	klo 11-12

	 
	Sopukan kuntosali
	 
	 
	 
	 

	 
	klo 11.30-13
	 
	 
	 
	 

	 
	 
	 
	 
	 
	 

	12:00-13:00
	Työkeskuksen liikuntaryhmä,
	 
	 
	 
	Alvajärven jumppa- ja 

	 
	opisto
	 
	 
	 
	muistikuntoutusryhmä,

	 
	Työkeskus klo 12.30-13.15
	 
	 
	 
	päivätoiminta

	 
	 
	 
	 
	 
	Eläketalon kerhohuone

	 
	Lonkka-polvikuntoutusryhmä,
	 
	 
	 
	klo 12 (parilliset viikot)

	 
	terveyskeskus
	 
	 
	 
	 

	 
	Sopukan kuntosali klo 12
	 
	 
	 
	Kojolan jumppa- ja 

	 
	 
	 
	 
	 
	muistikuntoutusryhmä,

	 
	 
	 
	 
	 
	päivätoiminta

	 
	 
	 
	 
	 
	Kojolan entinen koulu

	 
	 
	 
	 
	 
	klo 12 (parittomat viikot)

	 
	 
	 
	 
	 
	 

	 
	 
	 
	 
	 
	 

	 
	Maanantai
	Tiistai
	Keskiviikko
	Torstai
	Perjantai

	12:00-13:00
	 
	 
	 
	 
	Lonkka-polvikuntoutusryhmä,

	 
	 
	 
	 
	 
	terveyskeskus

	 
	 
	 
	 
	 
	Sopukan kuntosali klo 12

	 
	 
	 
	 
	 
	 

	13:00-14:00
	Omatoimikuntosaliryhmä,
	Muurasjärven jumppa- ja 
	Kuntosaliryhmä,
	Sopukan kuntosalijumppa,
	 

	 
	terveyskeskus
	muistikuntoutusryhmä,
	terveyskeskus
	terveyskeskus ja päivätoiminta
	 

	 
	Terveyskeskuksen kuntosali
	päivätoiminta
	Terveyskeskuksen kuntosali
	Sopukan kuntosali
	 

	 
	klo 13-14
	Eläketalon kerhohuone
	klo 13-14
	klo 13-14
	 

	 
	 
	klo 13-14
	 
	 
	 

	 
	Korppisen jumppa- ja 
	 
	Kuntosaliryhmä,
	Elämäjärven jumppa- ja

